Publication: Magyar Közlöny
Issue: MK-2000-135 (Year: 2000, Number: 135)
Era: 1990-2004
Section: 2. számú melléklet a 37/2000. (XII. 29.) OM rendelethez
Paragraph Index: 65

4. évfolyam Témakör Tartalom Kommunikáció Beszéd Beszédtechnikai gyakorlatok (artikuláció, hangsúly, hanglejtés, beszédritmus, hangerő). Helyes ejtés (toldalékok, kiejtéstől eltérő hangkapcsolatok). A kommunikációs helyzetnek megfelelő szövegalkotási gyakorlatok. Szöveg átalakítása kérdések segítségével. Szavak, szövegkörnyezet kapcsolata. Fogalmazási alapismeretek: anyaggyűjtés, szövegalkotás. Címadási gyakorlatok. Nyelvi ismeretek, helyesírás Mondatfajták a beszélő szándéka szerint. Szófaji ismeretek (ige, főnév, melléknév, számnév). A szó szerkezete (szótő, toldalék). A szavak elválasztása. Toldalékok és helyesírásuk. Kiejtéstől eltérő hangkapcsolatok jelölése. „j”—„ly” a tanult szavakban. Magánhangzók, mássalhangzók időtartamának jelölése. A mondat helyesírása. Tulajdonnevek, földrajzi nevek. Olvasás, szövegértés A hangos olvasás ütemének fejlesztése. Folyékony olvasás. Olvasási képesség Szövegek olvasása. Szövegmegértés bizonyítása (feladatmegoldás, tartalomelmondás). Irodalmi ismeretek Népköltészet, népdalok, népmesék, közmondások, szólások, találós kérdések. Próza és vers. Elemi ismeretek írókról, költőkről, művekről. Írás, íráshasználat Írástechnika fejlesztése. Másolás, írás tollbamondás után, emlékezetből. Szövegrendezés, önellenőrzés, hibajavítás. 2000/135/II. szám Tevékenységek Gyakorlatok a beszédtechnika fejlesztésére (hangerő, hangváltás, ritmus, hangsúly). Bekapcsolódás felnőttek beszélgetésébe. A kommunikációs célnak megfelelő szövegalkotás tanulása. Mindennapi kommunikációs helyzetekhez kapcsolódó nyelvi formák alkalmazása. Szituációs játékok. Események megvitatása, vélemény megfogalmazása. Hangok, betűk különböző szempontú csoportosítása. Szavak elemeikre bontása (szótő, toldalék). Szótagolás, elválasztás. Gyakorlatok a kiejtéstől eltérő hangkapcsolatok jelölésére. Szavak csoportosítása jelentéstartalom és szerkezet alapján. Szószerkezetek alkotása, átalakítása. Mondatok tagolása, átalakítása (szűkítése, bővítése). Mondatfajták felismerésének gyakorlása. Mondatok csoportosítása a beszélő szándéka szerint. A grammatikai szinthez kapcsolódó helyesírási gyakorlatok. Írás másolással, tollbamondással, emlékezetből. Hibák javítása. Önellenőrzés. Olvasástechnika fejlesztését szolgáló gyakorlatok: szöveg bemutató jellegű olvasása, gyorsolvasó gyakorlatok, párbeszédes olvasás, válogató olvasás. Szövegelemző feladatok. Szöveg átalakítása kérdések segítségével. Címadási gyakorlatok. Lényegkiemelés, tömörítés. Néma olvasással szöveg megértése, a megértés bizonyítása feladatvégzéssel, tények, adatok kiemelésével. Tartalomelmondás. Információkereső technikák alkalmazásának gyakorlása. Gyermek- és más lexikonok használata. Gyakorlatok az anyaggyűjtés módjainak megállapítására. Információk, adatok keresése. Vers és próza jellemző jegyeinek megfigyelése, felismerése. Rímek pótlása. Vers- és prózamondás, dramatizálás. Követelmény — Legyen képes a nyelvi formák alkalmazására a mindennapos társas érintkezésben. — Tudja gondolatait kifejezni összefüggő mondatokban. — Legyen képes adott témában 4—5 mondat alkotására. — Ismerje fel a tanult nyelvi fogalmakat (mondatfajták, szófajok). — Alkalmazza a megismert nyelvtani szabályokat tollbamondásnál, emlékezetből való írásnál a begyakorolt szavakban. — Legyen képes a feldolgozott szövegek folyamatos olvasására. — Alkalmazza eszközszerűen az olvasást és az írást a tartalmi megértést bizonyító egyszerű feladatok megoldásában. — Legyen képes röviden, összefüggően beszámolni az olvasottakról, az eseményekről. — Rendelkezzen elemi műfaji ismeretekkel (vers, próza megkülönböztetése). — Írásképe legyen tiszta, rendezett, könnyen olvasható. — Legyen képes előkészítés után tollbamondással 4—5 mondat leírására. — Tudjon szöveghűen elmondani emlékezetből 3—4 verset. 5—8. évfolyam Célok — A jövendő tanulmányokhoz szükséges és a felnőtt életben használandó olvasni és írni tudás (szövegértés és szövegalkotás) gondozása és továbbfejlesztése. — A kultúrához hozzásegítő, valamint a nemzeti hovatartozás érzését nevelő anyanyelvi képességeknek, készségeknek a továbbfejlesztése. — A beszédkultúra, az önkifejezést segítő kommunikáció fejlesztése. Feladatok — Fejlessze bátorító, önbizalom-növelő, az önismeretet elősegítő neveléssel a játékosságot és az alkotóképességet. — Vezesse be a tanulókat irodalmi szövegek feldolgozásával a magyar nyelv rendszerébe, ismertesse meg velük a magyar irodalom néhány — összetettebb emberi kapcsolatokat megjelenítő — klasszikus művét. 2000/135/II. szám — Építse tovább a tanuló társas nyelvhasználati, fogalmi gondolkodásbeli, érzelmi, ízlésbeli, erkölcsi műveltségét. — Támogassa a tanulók érzelmi, szociális, intellektuális érését irodalmi műveken keresztül — vegye figyelembe funkciózavarait, személyiségének sérülését. — Folyamatosan fejlessze a szövegalkotást, a szövegértési képességet. — Teremtsen kommunikációs szituációkat, használja ki a drámapedagógiai lehetőségeket. — Segítse az információszerzést, az információk rögzítését. Fejlesztendő készségek, képességek, attitűdök Kommunikáció Kommunikációs készségek. Az iskolai, hétköznapi — egyéni és közösségi — kommunikációs helyzetekhez való alkalmazkodás képessége. Beszédtechnikai készség, szövegszerkesztési képesség. A társas kapcsolatok fenntartására irányuló képesség. Nyelvtani ismeretek A szófajok, a mondatrészek körében elsajátított tantárgyi készségek. Önellenőrzés a helyesírási készségükben. A tudatos nyelvhasználat képessége. Az írásbeli kifejezésformák alkalmazásának képessége. Olvasás, ismerkedés az irodalommal A differenciáló, összehasonlító, a lényegkiemelő képesség. Szövegelemzési és -alkotási ismeretek alkalmazásának képessége olvasói vagy átélt élmény feldolgozásában. A tantárgyi terminológia használatának képessége. Az életkorhoz, befogadóképességhez alkalmazkodó szövegolvasás képessége. Irodalomolvasás, tájékozódás az irodalmi kifejezésformákban A különböző műfajú irodalmi szövegek megértésére és elemzésére irányuló képesség. Az olvasói kedv fenntartása, igény fokozása a hosszabb terjedelmű szövegek önálló olvasására. Olvasástechnikai készség. Figyelem, összehasonlítási, lényegkiemelő képesség. Véleménynyilvánítási készség és képesség. Beleélő és kritikai érzék. A koncentrálóképesség. Verbális emlékezet. Az empátiakészség. Azonosulási képesség az olvasott művek szereplőivel. Magatartásformák értékelésének, elemzésének képessége. Fogalmazási ismeretek, szövegértés, szövegalkotás Tanulási motiváció. A szövegértés és -alkotás folyamatának algoritmusa. Szövegszerkesztési képességek. Törekvés a szöveg belső logikájának és struktúrájának feltárására. Az önkifejezés, az érzelmek kifejezésének képessége. A kreativitás, az önállóság. Esztétikai ítélőképesség, fogékonyság.

Source: https://magyarkozlony.hu/hivatalos-lapok/8f3039098dd0a3c3ddb89c41e5d8fcdfc87f5a05/dokumentumok/095a3ed8bf929e87ee8769e9b03af8ae397fa247/letoltes